Det liberaldemokratiske parti (Japan)

Det liberaldemokratiske parti, forkortet LDP, er et politisk parti i Japan. Partiet er blant verdens mest suksessrike i demokratiske valg: Liberaldemokratene har hatt regjeringsmakten i Japan nesten uavbrutt siden partidannelsen i 1955. LDP er et selverklært liberalt parti, men har med tiden blitt overveiende konservativt og nokså nasjonalistisk og populistisk i sin praksis. Partiet har blant annet begynt å løse opp den antimilitaristiske linjen i Japans utenriks- og sikkerhetspolitikk. LDP har i lange perioder siden 1955 regjert med rent flertall i underhuset i Japans riksdag. Unntakene er periodene 1993–1996 og 2009–2012. Da halve overhuset var på valg i 2007, mistet LDP også flertallet der, men gjenvant kontrollen i 2012. Siden slutten av 1990-årene har LDP hatt partiet Kōmeitō som en fast samarbeidspartner. LDP fant opprinnelig sin hovedmotstander i Japans sosialistparti, men i 1990-årene ble denne rollen overtatt av Det demokratiske parti, som gikk i oppløsning etter regjeringsskiftet i 2012. Japan har en politisk kultur for å styre på brede flertall, også med opposisjonen. LDP har bestått av sterke fraksjoner, der politikerne har hatt sterke patron- og klientforhold til ulike velgergrupper og næringsinteresser. Referanser Eksterne lenker (ja) Offisielt nettsted (en) Offisielt nettsted Mate-URL (en) Liberal Democratic Party of Japan – kategori av bilder, video eller lyd på Commons Det liberaldemokratiske parti på Facebook Det liberaldemokratiske parti på Instagram Det liberaldemokratiske parti på TikTok Det liberaldemokratiske parti på YouTube Det liberaldemokratiske parti på X (tidligere Twitter)